Schattenberg (skakaonica)

Schattenbergschanze (od 2004. do 2017. zvanično Erdinger Arena, od 2017. do 2023. Audi Arena, od 2023. ORLEN Arena) jest kompleks skijaških skakaonica u njemačkom Oberstdorfu. Smješten je na obližnjoj planini Schattenberg, a sastoji se od pet skakaonica: HS 137, HS 100 (na ovim dvjema održavaju se međunarodna takmičenja), HS 60, HS 30 i HS 20 (skakaonice za trening i mlađe kategorije skakača). Ovdje su održana skakačka takmičenja na svjetskim prvenstvima u nordijskom skijanju 1987. i 2005. Također, ovo je i početna stanica Turneje 4 skakaonice još od njenog prvog izdanja. Zanimljivosti Nijemac Martin Schmitt i Janne Ahonen iz Finske jedini su skakači u historiji koji su triput uzastopno pobjeđivali na velikoj skakaonici Schattenberg. Kad nema takmičenja, zaletište i toranj velike skakaonice osvijetljeni su noću. Prvo takmičenje u skijaškim skokovima na ovoj skakaonici održano je 1926, a dužina pobjedničkog skoka iznosila je 35 m. Takmičenja Reference Vanjski linkovi Zvanični sajt Skakaonica Schattenberg na skisprungschanzen.com (de) (en) (pl)